­­

Nyhedsbrev marts 2020

Kære forældre,

Kalenderen fortæller os det er forår, men det kan stadig være koldt. Medbring derfor varmt overtøj, samt minimum et helt sæt skiftetøj til de uheldige stunder med våde bukser, trøjer mm. Vi har intet ekstra skiftetøj i børnehaven. Derfor er det vigtigt, at i tjekker, om skiftetøjet er a jour.

Vi vil opfordre jer til at **vaske hænder** med jeres børn når i kommer til børnehaven og når i henter igen. For at forebygge bakterie og sygdomsspredning. Check ligeledes jeres barn **hver aften** for **lus.**

**Mødetid: Vi holder morgensamling hver dag kl.9.30- 9.45, vi forventer derfor, at børnene er afleveret inden kl. 9.30 med mindre andet er aftalt.**

**Mobiltelefon:** Giv jeres børn jeres fulde opmærksomhed, **LAD derfor VÆRE med at tale i mobiltelefon i børnehaven.**

**Afhentning:** Når du henter dit barn, skal du altid sørge for at sige farvel til mindst én ansat. Det er vigtigt, at du tager dit barn med, når du kommer for at hente det, også selvom han/hun måske ikke vil hjem. *Lad ikke dit barn løbe rundt i børnehaven, når du er kommet. Det skaber uro hos de børn, som ikke er blevet hentet. Hjælp ligeledes dit barn med at rydde op efter sig inden i tager overtøj på.*

**Parkering:** kirketjeneren har bedt mig videreformidle, at parkering på kirkens område **kun** er tilladt i forbindelse med aflevering og afhentning af jeres børn.

**Lågen:** Lågen og koden skal **kun** håndteres af forældre og voksne.

**Personale:** Ida starter d. 24. 2, i stedet for Camille. Velkommen! Julie starter 9.3, velkommen, i stedet for Fatma, som går på barselsorlov. Held og lykke med familieforøgelsen. Thomas, som ønsker at udfylde sin tid meningsfuldt indtil skolestart, kommer nogle timer ca. tre dage pr. uge og leger med børnene.

**Legetøjsdag:** vi har legetøjsdag den sidste fredag i måneden. Lad våben og masker blive hjemme, da disse effekter giver anledning til konflikter og rædsel. Næste legetøjsdag er fredag d. 31. marts!

**Kalender:** børnegudstjeneste onsdag d.11.3. Påskegudstjeneste d. 1. april kl. 16.00. Nærmere besked følger.

**Aktiviteter:** musik mandag og sang onsdag. Vestamager gruppen og yoga kører videre. Skoleparat fortsætter 1 gang om ugen t.o.m. april.

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Lukkedagene**: For **2020** er: **6.4-8.4**, 22.5, 5.6, 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Ellen, Olivia, Molly, Bernard og Otto. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God marts**